ORDE do 22 de febreiro de 2006 pola que se renova a acreditación do Comité Ético de Investigación Clínica de Galicia.
CONSELLERÍA DE SANIDADE — III. OUTRAS DISPOSICIÓNS — 17/03/2006

Os ensaios clínicos e os comités éticos de investigación clínica regúlanse na comunidade autónoma polo Decreto 32/1996, do 25 de xaneiro, ditado en desenvolvemento do Real decreto 561/1993, do 16 de abril, polo que se establecen os requisitos para a realización de ensaios clínicos con medicamentos, e o Real decreto 634/1993, do 3 de maio, sobre condicións dos produtos sanitarios implantables activos, modificado polo Real decreto 1662/2000, do 29 de setembro, sobre produtos sanitarios para diagnóstico in vitro.
A Directiva 2001/20/CE do Parlamento Europeo e do Consello, do 4 de abril de 2001, relativa á aproximación das disposicións legais, regulamentarias e administrativas dos Estados membros sobre a aplicación de boas prácticas clínicas na realización de ensaios clínicos de medicamentos de uso humano, vén de harmonizar as lexislacións dos estados membros da Unión Europea sobre ensaios clínicos con medicamentos en seres humanos, o que fixo necesaria a modificación da lexislación española nesta materia mediante o Real decreto 223/2004, do 6 de febreiro, polo que se regulan os ensaios clínicos con medicamentos, que derroga na súa totalidade o Real decreto 561/1993, do 16 de abril.
A renovación da acreditación dos comités éticos de investigación clínica, aos que lles corresponde informar todo ensaio clínico que se realice dentro do seu ámbito territorial, debe ser resolta pola conselleira de Sanidade, conforme os artigos 9 e 12.2º do citado Decreto 32/1996, do 25 de xaneiro, por proposta da División de Farmacia e Produtos Sanitarios, posto que na actualidade o dito comité ético encóntrase adscrito a ela, en virtude do disposto no artigo 15 do Decreto 13/2005, do 3 de febreiro, polo que se establece a estrutura orgánica da Consellería de Sanidade.
Non obstante, o 4 de agosto publicouse no Diario Oficial de Galicia, o Decreto 211/2005, do 3 de agosto, polo que se establece a estrutura orgánica da Xunta de Galicia, e como consecuencia, o Decreto 232/2005, do 11 de agosto, polo que se procedeu a fixar a nova estrutura orgánica dos departamentos da Xunta de Galicia, estruturando as consellerías nas secretarías xerais, direccións xerais ou órganos de igual categoría que son necesarios para o cumprimento das funcións que a nova distribución comporta, e adscribíndolle os organismos autónomos ou entes públicos pertinentes. Neste decreto, a Consellería de Sanidade pasa a estruturarse en tres órganos superiores: a Secretaría Xeral, a Dirección Xeral de Saúde Pública e a Dirección Xeral de Aseguramento e Planificación Sanitaria, desaparecendo a Dirección Xeral de Farmacia e Produtos Sanitarios, que pasa a ser a Subdirección Xeral de Farmacia e Produtos Sanitarios. Polo tanto, mentres non se aproben os novos decretos de estrutura orgánica
da Consellería de Sanidade e do Servizo Galego de Saúde, correspóndelle a esta subdirección xeral a proposta de renovación da acreditación.
Ao abeiro do disposto nos artigos 10 e 11 do Decreto 32/1996, do 25 de xaneiro, con data do 10 de novembro, presentouse solicitude de renovación da acreditación, presentando a documentación necesaria.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, e os artigos 9 e 12.2º do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, por
proposta da Subdirección Xeral de Farmacia e Produtos Sanitarios, e coa conformidade da Secretaría Xeral,
DISPOÑO:
Artigo único.-Renovar a acreditación do Comité Ético de Investigación Clínica de Galicia por un período de tres anos.
O comité quedará integrado polos membros que se relacionan no anexo.
Santiago de Compostela, 22 de febreiro de 2006.
Mª José Rubio Vidal
Conselleira de Sanidade
ANEXO
Membros do Comité Ético de Investicación Clínica
de Galicia (CEIC)
Nome
Profesión
Centro
Ricardo García-Mayor García
Presidente do Comité Ético de Investigación Clínica de Galicia.
Médico especialista en endocrinoloxía
Complexo Hospitalario Universitario de Vigo
Margarita Tasende Souto
Secretaria do Comité Ético de Investigación Clínica de Galicia.
Médico especialista en medicina familiar e comunitaria
Subdirección Xeral de Farmacia e Produtos Sanitarios
Miguel Ángel Amor Otero
Médico especialista en hematoloxía
Complexo Hospitalario Universitario Juan Canalejo (A Coruña)
Jorge Blanco Rodríguez
Médico especialista en reumatoloxía
Complexo Hospitalario Universitario de Santiago de Compostela
Mª Ángeles Brotóns Rodeiro
Licenciada en dereito
Artigo 8.1º Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia
Rosendo Bugarin González
Médico especialista en medicina familiar e comunitaria
Centro de Saúde Folgueiras-Calo (Teo). Xerencia de Atención Primaria de Santiago
Mª Isabel Cadavid Torres
Catedrática de farmacia
Universidade de Santiago de Compostela
Juan Casariego Rosón
Médico especialista en cardioloxía
Complexo Hospitalario de Pontevedra
Emilio Casariego Vales
Médico especialista en medicina interna
Complexo Hospitalario Xeral-Calde (Lugo)
Mª Teresa Chuclá Cuevas
Farmacéutica especialista en farmacia hospitalaria
Complexo Hospitalario Universitario de Santiago de Compostela
Juana Cruz del Río
Traballadora social
Artigo 8.1º Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia
José Julio Des Diz
Médico especialista en oftalmoloxía
Hospital Comarcal de Monforte. Monforte de Lemos (Lugo)
José Luis Fernández Trisac
Médico especialista en pediatría
Complexo Hospitalario Universitario Juan Canalejo (A Coruña)
Ángeles Freire Fojo
Farmacéutica especialista en farmacia hospitalaria
Complexo Hospitalario Arquitecto Marcide-Novoa Santos (Ferrol)
Jesús García Mata
Médico especialista en oncoloxía
Complexo Hospitalario de Ourense
Pilar Gayoso Diz
Médico especialista en medicina familiar e comunitaria
Subdirección Xeral de Docencia e Investigación Sanitaria
Nome
Profesión
Centro
Amparo González García
Enfermeira
Complexo Hospitalario de Ourense
Arturo González Quintela
Médico especialista de medicina interna
Complexo Hospitalario Universitario de Santiago de Compostela
Salvador Pita Fernández
Médico especialista en medicina familiar e comunitaria
Centro de Saúde de Cambre. Xerencia de Atención Primaria da Coruña
Manuel Portela Romero
Médico especialista en medicina familiar e comunitaria
Centro de Saúde de Padrón. Xerencia de Atención Primaria de Santiago
Manuel Seijo Martínez
Médico especialista en neuroloxía
Fundación Pública Hospital do Salnés (Pontevedra)
David Simón Lorda
Médico especialista en psiquiatría
Complexo Hospitalario de Ourense
Fernando Tato Herrero
Médico especialista en farmacoloxía clínica
Complexo Hospitalario Universitario de Santiago de Compostela
Manuel Valladares Ayerbes
Médico especialista en oncoloxía
Complexo Hospitalario Universitario Juan Canalejo (A Coruña)
Mª Asunción Verdejo González
Médico especialista en farmacoloxía clínica
Xerencia de Atención Primaria de Vigo